Nədəndi (Növrəs İman)
Doyurubsan məni cana Qeysəri, 
Mərdin namus, qeyrət, arı nədəndi? 
Nə lazım biz üçün o kirdigara? 
Qurulan nizamı, karı nədəndi?

Şəmsi-vəzzühadan, zülfü tiladan, 
Ayeyi-əfnadan, bəhri-bəladan, 
Xatəmül övradan, rəbbi-əladan 
Biz üçün qənimət varı nədəndi?

Novrəstə İmanın bu müəmması, 
Şikəstə könlünün bürci-qalası, 
İşləyir sərində zənbur nalası,
Nə istəyir, ahü zarı nədəndi?

XX əsrin qoşmaları
Bağlamalar